**BORNHOLMSKE DRAGONER + STØTTEFORENINGEN BD**



**REFERAT - BESTYRELSESMØDE**

**TID:** Onsdag den 11.10.2017 – kl. 16.00

**STED:** Almegårds Kaserne, Cafeteria Syd

**DELTAG.:**

**BORNHOLMSKE DRAGONER (BD)**

Per A. Nielsen – FM

Jens P. Christoffersson – NF/SE

Jan Witzner Jensen – KS

Ole Holm – OH – afbud

Ole Larsen – OL – afbud

Eilief G. Andersen – EGA

Sven Holm Jensen – SHJ

Bjarne Hansen – BH - suppleant

**STØTTEFORENINGEN BD (SBD)**

Jens P. Christoffersson - FM

Bjarne Hansen - NF

Jan Witzner Jensen – KS

Flemming Koch - FK

Per A. Nielsen - PN

Eva Ann Bergliot – EB – suppleant

Annette Dreyer – AD – suppleant

NF i BD bød velkommen til fælles bestyrelsesmøde for begge foreninger, og nærmere herom under dagsordenens punkt 3.

**DAGSORDEN:**

1. **Godkendelse af dagsorden**

Godkendt.

1. **Opfølgning af referat fra sidste møde**

Ingen opfølgninger fra sidste bestyrelsesmøde i BD.

1. **Orientering fra Formanden/Næstformanden**

**Formålet med samlet møde for begge bestyrelser – NF**

NF forklarede, at det var en god mulighed for at lære hinanden at kende, og at der jo i princippet arbejdes efter et fælles overordnet mål i begge foreninger, og ikke mindst, at flere af bestyrelsesmedlemmerne sidder i begge bestyrelser.

Begge bestyrelser var enige om, at denne form godt kunne anvendes fremadrettet.

**Fremtidig fast ”skuredag” – NF**

NF forklarede, at FM og NF i BD har talt om, at få en eller flere faste skruedage om ugen, og så få det lagt ind i kalenderen på vores Hjemmeside, så interesserede har mulighed for at komme og få en snak, en kop kaffe, og/eller blive interesseret i at deltage i arbejdet.

Det er dog en forudsætning, at dem der evt. ønsker at deltage, og være med i ”Skruegruppen”, skal være opført på ”Skruelisten”, da denne til enhver tid skal være opdateret og være sendt til såvel Forsvarsmuseet og Almegårds Kaserne, grundet de forsikringsmæssige forhold.

Begge bestyrelser enedes om at starte op med fast ”skruedag” onsdag, i tidsrummet 15.00 til 20.00, og hver den første lørdag i måneden i tidsrummet 10.00 til 15.00.

**Flyer/folder drøftes – NF**

NF forklarede, at på baggrund af, at BD måske har været for ”usynlige” generelt, er der udfærdiget et forslag til en Flyer/folder, som blev drøftet.

Muligheden for at få dem ”produceret” som et evt. sponsorat hos Bornholms Tidende vil blive undersøgt – NF i BD arbejder videre med sagen.

Nye billeder, og med lidt grøn baggrund, samt påmaling af 65, iværksættes.

Forslag om at vores dragonmærke også skulle påsættes M24 – men da det nuværende mærke nok er for lille, ville det være nødvendigt at fremstille et nyt, og det har vi nok ikke lige penge til i øjeblikket – der kikkes dog på muligheder.

**Bestyrelsesinfo – Medlemsinfo drøftes – NF**

NF redegjorde for den praksis i BD, at der månedligt fremsendes et Bestyrelsesinfo, og at denne info også kunne overføres til SBD

Begge bestyrelser var enige om udsendelse af et fælles Bestyrelsesinfo til begge bestyrelser.

NF foreslog, at der i lighed med Bestyrelsesinfo, også udsendes et Medlemsinfo hvert kvartal, så medlemmerne i begge foreninger har mulighed for at følge med i hvad der sker, da der ikke udkommer så mange bestyrelsesreferater.

Begge bestyrelser var enige om at starte op med Medlemsinfo.

NF orienterede om kontakten til et firma, der evt. kunne levere nye bælter til M24, og kontakterne til at få transporteret dem til Bornholm, samt den økonomi der var forbundet hermed – vi håbe nu på, at vi får et positivt svar på de 2 ansøgninger vi har fremsendt, om midler til køb af nye bælter.

1. **Orientering fra Kassereren**

**Økonomisk status – NF/KS**

NF kunne meddele, at der før bestyrelsesmødet var overdragelse til den nye kasserer, og der var enighed om, at der køres parløb indtil regnskabet er færdiggjort.

Det blev også drøftet, om der skulle være ”øremærkning” af de midler der overføres fra SDB til BD, så midlerne ikke ”bare” gik ind i alm. drift.

Det blev desværre ikke drøftet på bestyrelsesmødet, men dette ansvar og vurdering bør kunne lægges i hænderne på de to bestyrelser.

Der er pt. ca. 10.000 kr. på kontoen, og der er ikke udsigt til større forbrug inden regnskabsafslutning den 31. oktober 2017.

Indhentelse af CVR nr. og dokumenter til banken, for Støtteforeningen, er på plads, og vi venter nu på oprettelsen af den nye konto, så der kan meldes ud om, at kontingenter kan indbetales.

**Medlems til - og afgang – NF/KS**

NF meddelte, at der har været tilgang på 5, afgang på 11, hvilket desværre giver en netto afgang på 6 medlemmer.

Der er i dag fortsat 13 restanter – hvad gør vi??

Herefter var der en meget bred drøftelse omkring problemstillingen, både at slette restanterne fra medlemsliste med det samme, og at gøre endnu et forsøg.

NF, der samtidig har været fungerende kasserer, og fremsendt 4 rykkere, vil give det en chance til, ved at ringe til restanterne, og hvis der så ikke indbetales indenfor en rimelig tid, vil de blive slettet.

Det blev også drøftet hvordan vi kunne nå bredere ud, og ad denne vej skaffe flere medlemmer til både BD og SBD.

Bestyrelsesmedlem Flemming fra SBD mente, at vi havde været for anonyme, hvilket alle måtte give ret i.

Mange forslag og ideer blev behandlet, og bestyrelserne enedes om

* Mere presse – regelmæssige pressemeddelelser
* Flyer/folder færdiggøres og uddeles på relevante steder – også i resten af landet
* Dækning af vores arbejde i TV2B

1. **Orientering fra IT-ansvarlige**

**Ændringer på Hjemmesiden – OH/NF**

NF i BD forklarede, at der tidligere har været talt om, at der ikke var mere plads på vores Hjemmeside, og at store filer, evt. med mange billeder skulle have et særskilt link.

OH har meddelt, at der er sket en beregningsfejl, og at der kun er brugt ca. 2,5 % af den samlede kapacitet på vores Hjemmeside, så der er plads nok – også til SBD.

1. **Evaluering af afholdte arrangementer**

**Åben Gård – 23.09.17. – NF**

Det var et godt lille arrangement – selv om der ikke var så mange der mødte frem.

**Stiftende generalforsamling for Støtteforeningen BD – 23.09.17. – NF**

Ligeledes et godt afviklet arrangement, med en god omtale i pressen, og det skal der så følges kraftigt op på.

1. **Kommende arrangementer**

Generalforsamling for begge foreninger – OL/NF

Der var ingen tilbagemelding fra OL – NF tager fat i det i den kommende uge

Invitationen til Generalforsamling og Dragonfest i BD skal udfærdiges.

1. **Gensidig orientering fra bestyrelsesmedlemmerne**

NF orienterede om, at FM, NF i BD og Morten Jensen har afholdt et møde, for at gennemgå hvilke opgaver der var med M24, viste et udkast til en lille plan over opgaverne, og når den er helt færdig vil den blive rundsendt.

NF orienterede om den omdelte sponsorliste, som skal vise interesserede, hvem der har støttet BD med økonomiske midler og anden støtte, og vil blive lagt på Hjemmesiden.

1. **Næste møde**

Næste planlagte møde bliver i forbindelse med afholdelsen af Generalforsamlingen og Dragonfesten den 13. januar 2018 – nærmere herom senere.

1. **Eventuelt**

EGA spurgte ind til, hvem der evt. skulle vurdere de nye bælter, og det blev besluttet, at det naturligvis skulle være dem med de bedste kompetencer – og det kunne også være personer udenfor BD og SBD.

Mødet slut ca. 18.30, hvorefter der var hjemmelavede sandwich og vand.



Jens P. Christoffersson

sekretær